سنحاریب

سنحاریب  اشوریہ کا 705 ق م تا 681 ق م بادشاہ تھا۔ اسے بابل اور مملکت یہوداہ کے خلاف جنگی مہم کے لئے جانا جاتا ہے۔ وہ تعمیری کام میں دلچسپی لیتا تھا اور اشوریہ کا پایہ تخت نینوا اسی نے بسایا تھا۔ 681 ق م میں اس کا بڑی بے دردی سے قتل کر دیا گیا۔ اسے اس کے بڑے بیٹے نے ہی مار ڈالا۔ اس کا ولی عہد اور جانشین اس کا چھوٹا بیٹا آسرحدون تھا۔

اس کی ابتدائی حکومت بابل کے تسلط سے شروع ہوئی۔ بابل کے لوگوں نے اشوریہ سلطنت کی ماتحتی سے انکار کر دیا کیونکہ ان کا دعوی تھا کہ اشوریہ کے حکمران نے 689 ق م میں شہر بابل کو تباہ کر دیا تھا۔ اس نے بابل کے بعد اشوریہ کے شمال میں اپنی حکومت کو وسعت دینے کا فیصلہ کیا اور لیوانت میں قلیقیہ کے حکمران سے لوہا لیا۔ اس کے بعد اناطولیہ سے بھی جنگ کی اور عرب کے ریگستانوں میں عرب حکمرانوں سے جنگ کی۔ اس کی سوریا کی جنگی مہموں کا تذکرہ عبرانی بائبل کے کتاب سلاطین میں ملتا ہے۔ بابل میں اس کی موت کا جشن منایا گیا تھا۔ ان کا کہنا تھا شہر کو تباہ کرنے کی وجہ سے خدا نے اس کو کیفر کردار تک پہنچایا۔
وہ ایک ماہر فن تعمیر بھی تھا۔ اس کی زیر نگرانی سلطنت اشوریہ اپنے عروج پر تھی۔ اس نے شہر نینوا کی توسیع و تزئین کا منصوبہ تیار کیا۔ شہر میں پانی لانے کے لئے 50 کلو میٹر طویل سرنگ بنوائی اور ایک محل تعمیر کرایا۔ اس نے شہر میں معلق باغ کا منصوبہ بھی پیش کیا اور اپنے منصوبہ کو کامیاب بھی بنایا۔ اس نے کئی معلق باغات بنوائے۔

پس منظر

اشوریہ سلطنت کی ابتدا برنجی دور میں ہوئی اور یہ دریائے دجلہ کے کنارے ایک چھوٹی سی ریاست یا شہر سے شروع ہوئی۔

حوالہ جات 

آٹھویں صدی ق م کی پیدائشیں
بائبلی مقتولین
بادشاہان اسور
عبرانی بائبل کے فرماں روا
جدید آشوری سلطنت
681 ق م کی وفیات
ساتویں صدی ق م کے مقتول حکمران
ویکی ڈیٹا سے مطابقت رکھنے والی مختصر تفصیل